જૂની અભિનેત્રીઓની વાત કરીએ તો, નરગિસ લગ્ન બાદ તેમનાં સંતાનો મોટાં ન થઈ જાય ત્યાં સુધી ફિલ્મમાં અભિનય કરવા ઇચ્છુક નહોતાં. જ્યારે મધુબાલા અભિનય કરવા માગતાં હતાં, પરંતુ તેમના સ્વાસ્થ્યે સાથ આપ્યો નહીં. તો મીનાકુમારી એક ગૃહિણી બનીને જીવવા માગતાં હતાં, પરંતુ તેમનાં પ્રારબ્ધમાં કંઈક ઓર જ લખાયું હતું. નૂતને જ્યારે કેમેરાનો સામનો કરવાનો શરૂ કર્યો ત્યારે નાની છોકરી હતાં અને ફિલ્મ સ્ટુડિયોમાં જ તેઓ મોટાં થયાં. એટલે કદાચ સ્ટારડમ અને વ્યક્તિગત જીવન બંને સમાંતર ચાલતાં રહ્યાં.